Альберт Аляксандравіч Шульц

Альберт Аляксандравіч Шульц (; 1835 — 8 верасня 1902, маёнтак Альхова, Цітвянская воласць, Ігуменскі павет, Мінская губерня) — інжынер шляхоў зносін на Беларусі за часамі Расійскай імперыі, дзяржаўны служачы, правадзейны стацкі саветнік (1893).

 Біяграфія 
Верагодна, паходзіць з Гродні, рыма-каталік. Меў брата Антона, таксама служачага пры Міністэрстве шляхоў зносін, правадзейнага стацкага саветніка з 1893 года.

Выпускнік Санкт-Пецярбургскага інстытута шляхоў зносін, на службе пры Міністэрстве шляхоў зносін з 1856 года. На 1869 год старшыня 5-га аддзялення Ведамства праўлення 9-й акругі шляхоў зносін у мястэчку Целяханы, надворны саветнік.

З 1871 года член супрацоўнік Рускага геаграфічнага таварыства. Аўтар выдання праекта паляпшэння Агінскай воднай сістэмы ў 1872 годзе. На 1873 год калежскі сакратар Альберт Шульц быў правадзейным членам Мінскага губернскага статыстычнага камітэта.
міні|Магіла Альберта Шульца ва Узлянах
Памёр у маёнтку Альхова Ігуменскага павета, пахаваны на могілках ва Узлянах.

 Сям’я 
Быў у шлюбе з Аляксандрай з Штырмераў (1839—1904, пахавана на Росах у Вільні), старэйшай дачкой пісьменніка і вайскоўца Людвіка Штырмера.

Дзеці:

 Вацлаў
 Людвіка
 Аляксандра

 Марыя-Людвіка Альбертаўна Шульц (8 (20 снежня) 1862 — 1939), якая пабралася шлюбам з Аляксандрам-Марцінам Дыякевічам (сынам Мацея Дыякевіча, уласнікам маёнтка Альхова на 1903 год). Памерла ў Остраве Велькапольскім, пахавана на могілках Роса ў Вільні, побач з маці, дзедам і бабуляй.

 Узнагароды 
Кавалер ордэна Святога Станіслава 3-й ступені.

 Бібліяграфія 


 Крыніцы 

 Літаратура 





Катэгорыя:Інжынеры Беларусі
Катэгорыя:Члены Рускага геаграфічнага таварыства да 1917 года
Катэгорыя:Правадзейныя стацкія саветнікі